Υλικό από όλες τις δραστηριότητες μπορείτε να βρείτε στη διεύθυνση <https://blogs.e-me.edu.gr/hive-HealTheWorld-Ka229/> καθώς και στην ιστοσελίδα του σχολείου (<http://2dim-n-eryth.att.sch.gr/wordpress/> )

Αναλυτικά:

**Δευτέρα 23/5/2022**:

Οι μαθητές παρουσίασαν προϊόντα των χωρών τους.

Σε εργαστήριο με θέμα «Ο πλανήτης που ονειρεύομαι», τα παιδιά ζωγράφισαν τον πλανήτη, όπως θα ήθελαν να είναι.

Χρησιμοποιώντας ανακυκλώσιμα υλικά στα οποία φύτεψαν λουλούδια, τα παιδιά έφτιαξαν κήπους.

Έφτιαξαν avatar για το  ηλεκτρονικό μας  βιβλίο, που δημιουργήθηκε στο εργαστήριο Πληροφορικής από τα παιδιά με την καθοδήγηση της δασκάλας ΤΠΕ και συντονίστριας του έργου, κυρίας Λάσκαρη.

**Τρίτη 24/5/2022**

Με τη βοήθεια γονιών του σχολείου μας τα παιδιά έφτιαξαν σπανακόπιτα και τυρόπιτα σε **εργαστήριο μαγειρικής** με τοπικά προϊόντα.

**Παρουσιάστηκαν οι πολιτικές για το κλίμα των χωρών που συμμετείχαν. Την πολιτική της χώρας μας παρουσίασε ο**Δρ ΔημήτρηςΠαρώνης, (IAASARS, Εθνικό Αστεροσκοπείο Αθηνών)

Ακολούθησε εργαστήριο για τη δημιουργία ενός **ψηφιακού τοίχου με τις καλύτερες κλιματικές πολιτικές** από μαθητές.

Η μέρα τελείωσε με ξενάγηση των συμμετεχόντων στο**Μουσείο της Ακρόπολης**και στον**Παρθενώνα.**

**Τετάρτη 25/5/22**

Ξεκινήσαμε με **ξενάγηση των επισκεπτών στους χώρους του σχολείου μας.**

**Κατόπιν τα παιδιά έφτιαξαν μάσκες από χαρτόνι.**

**Στη συνέχεια πραγματοποιήθηκε επίσκεψη με ξενάγηση στη Λίμνη Μαραθώνα, όπου τονίστηκε η σημασία του νερού στη ζωή μας.**

**Η μέρα τελείωσε στην**παραλία Νέας Μάκρης με χαλάρωση και διασκέδαση.

**Πέμπτη 26/5/22**

Οι μαθητές ένωσαν τις φωνές τους και δημιούργησαν ένα τραγούδι (σε όλες τις γλώσσες των χωρών του έργου) για την ευαισθητοποίηση των  ανθρώπων σε θέματα περιβάλλοντος. Το τραγούδι μπορείτε να ακούσετε εδώ:

<http://europeanschoolradio.eu/el/archives/production/6259>

Ακολούθησε δημιουργία σαπουνιού από ελαιόλαδο, όπου τα παιδιά είδαν πώς κάποια υλικά μπορούν να επαναχρησιμοποιηθούν.

Η μέρα τελείωσε με ξενάγηση στον **βιολογικό αμπελώνα Σπάτων**του Γ**εωπονικού Πανεπιστημίου Αθηνών**από τον κ. Στράτο Κανάρο, Προϊστάμενο του Τμήματος Αγροτικών Εκμεταλλεύσεων και επίσκεψη στο **Μουσείο Οίνου Σπάτων**.

**Παρασκευή 27/5/22**

Το πρόγραμμα ξεκίνησε με **εργαστήριο ανακύκλωσης, όπου τ**α παιδιά έφτιαξαν λουλούδιααπό **ανακυκλωμένα υλικά.**

**Συνεχίσαμε με τη συναυλία λήξης και την παρουσίαση χορών από κάθε χώρα. Τέλος απονεμήθηκαν τα διπλώματα στους συμμετέχοντες και αποχαιρετήσαμε τους καλεσμένους μας συγκινημένοι.**

**Απολογισμός:**

**Ήταν ένα δύσκολο εγχείρημα στο οποίο ανταποκριθήκαμε άριστα. Ο Σύλλογος Διδασκόντων του σχολείου μας επέλεξε να συμμετέχει σε πρόγραμμα που περιλαμβάνει τη μετακίνηση παιδιών – παρ’ όλη την ευθύνη και τον κόπο που αυτό συνεπάγεται – γιατί θεωρούμε ότι η επαφή με μαθητές/τριεςπου ανήκουν σε διαφορετικούς πολιτισμούς είναι πολύ σημαντική, καθώς διευρύνει τους ορίζοντές των παιδιών μας και εμπλουτίζει την εικόνα τους για τον κόσμο. Ένας δεύτερος πολύ σημαντικός λόγος είναι ότι η κλιματική αλλαγή αποτελεί μια παγκόσμια απειλή, επομένως απαιτεί αμοιβαία συνεργασία των λαών για την αντιμετώπισή της. Τέλος δίνεται η δυνατότητα στους μαθητές μας να αναπτύξουν κοινωνικές και γλωσσικές δεξιότητες. Αξίζουν συγχαρητήρια στους εκπαιδευτικούς του σχολείου, τόσο για την επιλογή αυτή, όσο και για την άψογη διοργάνωση ενός τόσο απαιτητικού προγράμματος.**

**Σημαντικότατη ήταν η βοήθεια που πήραμε από τον Δήμο Κηφισιάς και θέλουμε να ευχαριστήσουμε θερμά γι’ αυτό τον Δήμαρχο Κηφισιάς, κύριο Θωμάκο, τους κυρίους Σκορδίλη και Λαχανάκαθώς και την κυρία Χαροκόπου. Τέλος σημαντικότατη ήταν η στήριξη του Διοικητικού Συμβουλίου του Συλλόγου Γονέων & Κηδεμόνων – με καθημερινή παρουσία στο σχολείο κατά τη διάρκεια των εκδηλώσεων – και γενικότερα των γονέων του σχολείου μας.**

Νέα Ερυθραία, 31/5/22 Ο Διευθυντής

Παντελής Τσιώτας